Primele detalii despre acordul Ucrainei cu SUA privind mineralele. Denis Șmîhal: Nu semnăm fără garanții de securitate
Premierul ucrainean Denis Șmîhal a declarat miercuri că Ucraina și SUA au elaborat „o variantă finală” a unui acord prin care venituri rezultate din exploatarea resurselor minerale ucrainene vor fi destinate unui fond de investiții comun, dar a susținut că Kievul îl va semna numai după ce președintele ucrainean Volodimir Zelenski, care va efectua o vizită în SUA, va conveni cu omologul său american Donald Trump asupra garanțiilor de securitate cerute de Kiev.